༄༅། །གནོད་སྦྱིན་ཙེའུ་མ་རའི་གསོལ་ཕྲིན་རྡོ་རྗེའི་ཐོག་མདའ་བཞུགས།། ན་མོ་པདྨ་ཀ་རཱ་ཡ། ཆོས་སྐྱོང་ཆེན་པོ་འདི་མཆོད་པར་འདོད་པས། མཆོད་གཏོར་སོགས་འདུ་བྱས་ནས། རང་
ལྷའི་ང་རྒྱལ་ལྡན་པས་སྤྱན་འདྲེན་པ་ནི། ཀྱཻ། ཕྱོགས་ཕྱོགས་དེ་ནི་ཕ་ཀི་ན། །ཉི་མ་ནུབ་ཕྱོགས་ཕ་ཀི་ན། །བཙན་ཡུལ་ཟངས་ཐང་དམར་པོ་ནས། །པདྨ་དབང་གི་བཀའ་ཉན་པ། །ཆེ་
བཙན་རོལ་པ་བདུན་གྱི་གཙོ། །སྐུ་ལ་དར་བེར་འགྱིང་ཐོད་གསོལ། །ཆིབས་སུ་མྱུར་མགྱོགས་གཡུ་བྲ་ཆིབས། །ཕྱག་ན་བ་དན་ཞགས་པ་བསྣམས། །སྡེ་བརྒྱད་དྲེགས་པའི་
འཁོར་དང་བཅས། །ཚུར་བྱོན་ཚུར་བྱོན་གནས་འདིར་གཤེགས། །ཤུ་ལ་ཧྲི་བཛྲ་ས་མ་ཛཿ བཞུགས་གསོལ་ནི། བཙན་མཁར་དམར་པོའི་ནང་ཤེད་ན། །ཤ་ཁྲག་ལོངས་སྤྱོད་
བསམ་མི་ཁྱབ། །ཡིད་འོང་སྤྱན་གཟིགས་ཀུན་ནས་མཛེས། །དམ་ཚིག་གཙང་མའི་གདན་ལ་བཞུགས། །མཆོད་ཅིང་བསྐང་བ་ནི། སྐྱེས་བུ་གནོད་སྦྱིན་འཁོར་དང་བཅས། །ཕྲིན་

ལས་མཛད་པ་བསམ་མི་ཁྱབ། །པདྨ་དབང་གི་བཀའ་ཉན་མཆོག །དམ་ཚིག་གཏེར་བདག་ཁྱོད་ལ་བསྟོད། །གཙང་མའི་ཁྲུས་དང་གསེར་སྐྱེམས་འབུལ། །ཐུགས་རྗེའི་
དབང་གིས་ཉེ་བར་མཛོད། །བསུང་ཞིམ་བདུག་སྤོས་སྤྲིན་ལྟར་གཏིབས། །མེ་ཏོག་སྣང་གསལ་དྲི་ཆབ་བཟང་། །ཞལ་ཟས་སྙན་པའི་རོལ་མོ་འབུལ། །ཐུགས་དམ་དབང་
གིས་ཉེ་བར་མཛོད། །ཨརྒྷཾ་རཱུ་པ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻཝིདྱ་ཤབྡ་པཱུ་ཛ་ཧོ། ཀྱཻ། སྐྱེས་བུ་སྲོག་གི་བདག་པོ་ནི། །འཇིགས་བྱེད་རོལ་པ་སྡེ་བདུན་གཙོ། །ཁྱེད་ལ་དགྱེས་
པའི་མཐུན་རྫས་ནི། །ཤ་ཁྲག་དམར་གཏོར་རི་ལྟར་སྤུངས། །ཟག་མེད་བདུད་རྩི་མཚོ་ལྟར་བསྐྱིལ། །རཀྟའི་ཡོན་ཆབ་རྫིང་བུར་གཏམས། །སྤྱན་གཟིགས་ལོངས་སྤྱོད་སྐར་
ལྟར་བཀྲམ། །རྔ་གླིང་རོལ་མོ་འབྲུག་ལྟར་ལྡིར། །སྤོས་སྣ་བསང་དུད་སྤྲིན་ལྟར་འཚུབས། །གླུ་དབྱངས་སྙན་པའི་གདུང་ཤུགས་ཀྱིས། །གནོད་སྦྱིན་འཁོར་བཅས་ཐུགས་

༄༅། །དམ་བསྐངས། །དམ་ཅན་མཆེད་བདུན་ཐུགས་དམ་བསྐང་། །བཙན་རྒོད་འབར་བའི་ཐུགས་དམ་བསྐང་། །སྡེ་བརྒྱད་སྟོང་སྡེའི་ཐུགས་དམ་
བསྐང་༑ །དཀོར་སྲུང་དམ་ལྡན་ཐུགས་དམ་བསྐང་། །ལས་ཀྱི་ཕོ་ཉའི་ཐུགས་དམ་བསྐང་། །བྷྱོ། བསྭེ་མཁར་དམར་པོ་ལྡེམས་སེ་ལྡེམ། །དར་དམར་རུ་མཚོན་པུ་རུ་རུ། །
བ་དན་དམར་པོ་ཡེངས་སེ་ཡེང་། །དྲེགས་པའི་མདའ་འཕེན་བྲེངས་སེ་བྲེང་། །ལས་བྱེད་བཤན་པ་རོལ་ལོ་ལོ། །བཤུག་པའི་འབོད་པ་དི་རི་རི། །ཆེ་བཙན་རྒྱལ་པོའི་ཐུགས་
དམ་བསྐངས། །སློབ་དཔོན་པདྨའི་སྤྱན་སྔ་རུ། །ཐུགས་དམ་ཞལ་བཞེས་དེང་དགོངས་ལ། །ཁྲི་སྲོང་ལྡེའུ་བཙན་རྗེ་རིགས་དང་། །དམ་ཚིག་གཅིག་ཏུ་སྐྱོང་བ་ཡི། །དམ་
ལྡན་རྣལ་འབྱོར་བདག་ཅག་གི །སྐུ་ལ་བསྡོ་བའི་རིགས་རྒྱུད་ཆོད། །ལོག་ལྟའི་སྡེ་དཔུང་ཆམ་ལ་ཕོབ། །བཅོལ་ལོ་གཉེར་རོ་མཐུ་རྩལ་བསྐྱེད། །ཡལ་ཡོལ་བཏང་སྙོམས་མ་

མཛད་ཅིག །ངོ་སྲུང་ཟས་ཕྱིར་མ་འབྲངས་མཛོད། །ཐུགས་དམ་བསྐང་ལ་བསམ་དོན་སྒྲུབས། །གཏོར་འབུལ་ནི། འབྲུ་གསུམ་གྱིས་སྦྱང་རྟོགས་སྦར་བའི་གཏོར་མ། ཨོཾ་མ་ཧཱ་ཡཀྵ་རཏྣ་ཙིཏྟ་ཀཱ་
ཝཱ་ཙི་རཱ་ག་ར་གེ་ས་པ་རི་ཝཱ་ར་ཨི་དཾ་བ་ལིངྟ་ཁ་ཁ་ཁཱ་ཧི་ཁཱ་ཧི། ཞེས་ལན་བདུན་གསུམ་གང་རུང་དང་། ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཾ་ཨ་དྱ་ནུཏྤནྣ་ཏྭ་ཏ་ཨོཾ་ཨཱཿཧཱུྃ་ཕཊ྄་སྭཱ་ཧཱས་ཕུལ། གནོད་
སྦྱིན་ཆེན་པོ་ཙེ་མ་ར་བཙན་རྒོད་ཡ་བ་སྐྱ་བདུན་སྐུ་འཁོར་དང་བཅས་པ་ཁྱེད་རྣམས་ལ་མཆོད་སྤྱིན་གྱི་གཏོར་མ་མཐུན་རྫས་མཆོད་པ་རྒྱ་ཆེན་པོ་འདི་འབུལ་ལོ། །བསྔོའོ། །
མགྲོན་ནོ། །ཚིམས་ཤིང་དགྱེས་པར་བཞེས་ལ་རྩ་བརྒྱུད་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ་བར། སངས་རྒྱས་ཀྱི་བསྟན་པ་སྲུང་། དཀོན་མཆོག་གི་དབུ་
འཕང་བསྟོད། དགེ་འདུན་གྱི་སྡེ་སྐྱོངས། དཔལ་ལྡན་བླ་མ་དམ་པའི་སྐུ་ཚེ་སྲིངས། ཆོས་མི་ནུབ་པའི་རྒྱལ་མཚན་ཚུགས། རྣལ་འབྱོར་པ་བདག་ཅག་དཔོན་སློབ་ཡོན་

༄༅། །མཆོད་འཁོར་དང་བཅས་པ་ཐམས་ཅད་ཀྱི་འགལ་རྐྱེན་བར་ཆད་སོལ། ཚེ་དབང་ལོངས་སྤྱོད་སྤེལ། མཐུན་རྐྱེན་སྒྲུབ། སྡང་བའི་དགྲ་སོད།
གནོད་པའི་བགེགས་ཐུལ། ཁམས་གསུམ་དབང་དུ་སྡུས། ལེགས་པ་བརྒྱ་དང་སྤྲོད། ཉེས་པ་སྟོང་དང་བསྣོལ། བསམ་པ་རྒྱ་མཚོ་སྒྲུབས། རེ་བ་རྒྱ་མཚོ་སྐོང་། ཇི་ལྟར་
འདོད་པའི་དོན་ཐམས་ཅད་ཆོས་ལྡན་ཡིད་ཞིན་དུ་འགྲུབ་པའི་སྡོང་གྲོགས་གཉན་པོ་མཛད་དུ་གསོལ། བདག་སོགས་རྣམས་ཀྱི་ཆོས་དང་མཐུན་པའི་དོན། །ཇི་ལྟར་བསམ་
དོན་ཡིད་བཞིན་འགྲུབ་པ་དང་། །ནད་གདོན་བགེགས་སོགས་བར་དུ་གཅོད་པའི་ཚོགས། །ཉེ་བར་ཞི་བར་བྱིན་གྱིས་བརླབས་ཏུ་གསོལ། །སྤྱི་ལྟར་འདོད་དོན་གསོལ། བསྟོད་པ་ནི།
ཧྲཱིཿ རང་བཞིན་རྣམ་དག་འཕྲུལ་གྱི་གཞལ་ཡས་ནས། །གནོད་སྦྱིན་དམར་པོ་གཏུམ་བྱེད་མཐུ་བོ་ཆེ། །སྐུ་མདོག་དམར་པོ་ཁྲག་ལྟར་ཡ་ལ་ལ། །ཁྲག་མདོག་མཆེ་བ་དམར་

པོ་གཙིགས་སེ་གཙིག །གནོད་སྦྱིན་གདུག་པ་ཀུན་གྱི་སྟོང་དཔོན་མཛད། །དྲག་ཤུལ་མཐུ་ལྡན་གཏུམ་ཆེན་རྫུ་འཕྲུལ་ཅན། །དར་བེར་རྒྱན་བརྗིད་བྲ་བོ་གཡུ་རྔོག་ཆིབས། །
དམ་ཉམས་དགྲ་བོའི་སྲོག་ལ་རྔམས་པའི་གཤེད། །གཡས་པས་བ་དན་དགྲ་བོའི་སྙིང་ལ་གཟིར། །གཡོན་པས་ཞགས་པས་དམ་ཉམས་སྐེ་ནས་འཆིང་། །དམ་རྫས་བདུད་
རྩིའི་མཆོད་གཏོར་འདི་བཞེས་ལ། །བྱུར་དང་ལྟས་ངན་མི་མཐུན་དགྲ་ལ་སྒྱུར། །རྟག་ཏུ་འགལ་རྐྱེན་སྤོངས་ལ་མཐུན་རྐྱེན་སྒྲུབས། །ཇི་ལྟར་བསམ་དོན་ཡིད་བཞིན་འགྲུབ་
པར་མཛོད། །སྐབས་སུ་བསྐུལ་བར་འདོད་ན། །དམར་གཏོར་ལ་དམིགས་བྱ་བཀུག་བསྟིམ་བསྒྲལ་བའི་ཤ་ཁྲག་བྱིན་གྱིས་བརླབས་པ་གཏོར་སྔགས་ཀྱིས་ཕུལ་ནས་ཟུར་ལས་ཤེས་པ་ལྟར་བསྐུལ་ཏེ་གཏོར་མ་འཕང་ངོ་། །རྗེས་སུ་རྟེན་ཡོད་ན་
བསྟིམ་པའམ། མེད་ན་གཤེགས་སུ་གསོལ་ལ། བཀྲ་ཤིས་ཀྱིས་མཐའ་བརྒྱན་ནོ། །ཞེས་པ་འདིའང་པཎ་ཆེན་པདྨ་དབང་རྒྱལ་གཏེར་བྱོན་སོགས་ཡིག་རྙིང་ལ་གསལ་འདེབས་ཚིག་རིས་ཕྲན་བུ་བཅས། ཁམས་སྒར་གསུང་རྒྱུན་བལྟས་ཆོག་མར་

༄༅། །དཔར་བསྐྲུན་སྐབས་སུ་༧་ཁམས་སྤྲུལ་བརྒྱད་མིང་པས་ཁྲིགས་སུ་བསྡེབས་པའོ། ། །།